## אבודרהם מעריב של שבת

יש שואלין מה ראו חכמים לתקן בשבת שלש תפלות משונות זו מזו אתה קדוש. וישמח משה. ואתה אחד. וביום טוב לא תקנו אלא אחת אתה בחרתנו לערבית ולשחרית ולמנחה. וי"ל מפני ששבת נקראת כלה והקב"ה נקרא חתן תקנו אתה קדשת על שם הקדושין שנותן החתן לכלה. ואח"כ ישמח משה על שם שמחת החתן בכלה. ואח"כ מוסף על שם התוספות שמוסיף החתן על כתובת הכלה או אי נמי על שם שמקריבין קרבנות כעין סעודות מצוה ואח"כ אתה אחד על שם שמתיחד החתן עם הכלה. וה"ר קלונימוס כתב טעם אחר ששלש תפלות אלו הן כנגד ג' שבתות. שבת בראשית ושבת של חתן תורה /מתן תורה/ דכולי עלמא מודו דבשבת נתנה תורה, ושבת שלעתיד. וכן הוא הפירוש אתה קדשת מיירי בשבת בראשית. וישמח משה מיירי בשבת מתן תורה. ואתה אחד מיירי בשבת שלעתיד שאז יהיה ה' אחד ושמו אחד. ואם תאמר הא קיימא לן כי פסח שיצאו ישראל ממצרים היה ביום חמישי וא"כ יום מתן תורה יבא ביום ששי והיכי אמרי' דביום שבת נתנה תורה וי"ל דקיימא לן אייר דההיא שתא עבורי עברוהו. כלומר הוסיפו יום אחד.

## ארץ הצבי עמ' רד בהערה

## תענית כו:

...וכן הוא אומר צאינה וראינה בנות ציון במלך שלמה בעטרה שעטרה לו אמו ביום חתנתו וביום שמחת לבו, ביום חתנתו - זה מתן תורה, וביום שמחת לבו - זה בנין בית המקדש, שיבנה במהרה בימינו.

## ספר תשב"ץ קטן סימן תסד

מה שהחתנים נודרים מפות לספר תורה. ראיה ממסכת עירובין דאיתא שם בפרק הדר (דף סד) פתח אידך ואמר המחזיק בנכסי הגר מה יעשה ויתקיימו בידו יקנה בהן ספר תורה כי תהו בהו אינשי שבא לו ממון בלא עמל ויגיעה וישלוט בו עין הרע אפילו בממון שלו. בשביל זה יש לו לקנות דבר מצוה. ואמר רב ששת אף בעל בנכסי אשתו כמו כן יש לו לעשות ממנו דבר מצוה. הר"ם ז"ל אומר כי מה שאומר החתן הרי את מקודשת לי כדת משה וישראל. לפי שמצינו בהרבה מקומות שאירס הקב"ה לישראל בתורה וכל אותן אירוסין ונישואין וכתובה אנו עושים והיכא נקראת התורה אירוסין דכתיב תורה צוה לנו משה מורשה וארז"ל א"ת מורשה אלא מאורשה הרי התורה הושוה בהרבה מקומות לכלה. לכך מתחיל החתן בה' הרי את מקודשת כנגד ה' חומשי תורה וכנגד ה' דברים שנתינת טבעת מביא. לנשואין. לגטין. לחליצה. ליבום. למיאון. ולפי שהתורה מתחלת בב' לפיכך הכתובה מתחלה בב'. וכמו שהיו במתן תורה ז' קולות דכתיב הבו לה' וגו' קול ה' על המים וגו' כנגדן תקנו ז' ברכות. וכמו שיש בעשרת הדברות י"ד אזכרות כך יש בשבע ברכות. וכמו שהיו נ' ימים מיציאת מצרים עד מתן תורה כך נתן הקב"ה נ' שערי בינה. וכמו כן הכתובה נ' שקלים דכתיב כסף ישקול כמוהר הבתולות. ואמרו רבותינו ז"ל זהו נ' שקלים:

## ספר תשב"ץ קטן סימן תסה

וכמו שהתענו בו ישראל כמו כן החתן מתענה. ובמתן תורה היו נשואין דכתיב אהבת כלולותיך. עשרה פעמים נקראו ישראל כלה לפני המקום שבע פעמים בשיר השירים ושלשה פעמים בס"א. כנגד עשרת הדברות. וכנגדן מקבצין עשרה לברכת חתנים שנאמר ויקח בועז עשרה אנשים. וכמו שנאמר ויכתבם על שני לוחות אבנים ויתנם (בידו) [אלי] כך החתן חותם ונותן הכתובה מידו. וכמו שהיו ישראל במצרים שנים עשר חדש משעה שנאמר ושאלה אשה משכנתה כמו כן נותנין לאשה שנים עשר חדש לפרנס את עצמה בתכשיטיה. ומה שאנו שופכין כוס של ברכה על פני הבית סימן טוב שישפיע להם הקב"ה ברכה שנאמר והריקותי לכם ברכה עד בלי די עד שיבלו שפתותיו מלומר די...

מה דאנו אומרים עשר"ת הדברו"ת ולא עשרת הדברים. לפי שדברות עולה בגימטריא תרי"ג מצות חסר אחת. היא יראת ה' ששקולה כנגד כולם ועל האדם לעשות ולא מן המקום דכתיב מה ה' אלהיך שואל מעמך כי אם ליראה אותו. בן י"ח לחופה דכתיב והו"א כחתן יוצא מחופתו והו"א בגימטריא י"ח. חת"ן ע"ל כל"ה בגימטריא תרי"ג וגימטריא מש"ה רבינו. כשמשה רבינו קבל התורה היתה הכלה והחתן זה הקב"ה. וזהו שיסד הפייטן בקבלת כלה כתובת חתן. ומה שאנו נוהגים להושיב החתן והכלה על הספסל במוצאי שבת רמז מיבמות בפרק בית שמאי (דף ק) דאמרינן התם הוה עובדא בנרש ואותביה רבה אבי כורסיה. פי' ספסל. ומה שזורקין נרות דולקות רמז למתן תורה שנאמר ויהי קולות וברקים. נקוט האי כללא בידך כל המנהגים של חתן ושל כלה אנו למדין ממתן תורה שה' היה מראה עצמו כחתן נגד כלה שהם ישראל. הטבע"ת בגימטריא הקדושין. והיו תואמי"ם בגימטריא חתן וכלה. ונקה שלשה במסורת. ג' מוחלין להם עונותיהם חתן נשיא חולה. חתן דכתיב ונקה האיש מעון. נשיא דכתיב אשר שלח ידו במשיח ה' ונקה. חולה דכתיב. על משענתו ונקה. הר"ם ז"ל. וכל המשמח חתן וכלה יזכה לראות בשמחת לויתן שנאמר לויתן זה יצרת לשחק בו:

## מפניני הרב עמ' רעג

## דברי הרב רכט